**Zvonimir Kamenar** (Sušak, 4. svibnja 1939.), hrvatski je kipar. Diplomirao je na Akademiji likovnih umjetnosti u Zagrebu. Sudjelovao je na mnogim međunarodnim kiparskim simpozijima: Dubrova – Labin, Reana del Rojale, Italija, Sinjski vrh, Slovenija, Lokve. Dobitnik je otkupne nagrade na natječaju 'Spomenik građanima poginulih u svim ratovima', Opatija, 1996. Nagrade Grada Rijeke, te niza drugih nagrada. Ima status samostalnog umjetnika.

Životopis
---------

Zvonimir Kamenar - Funči rodio se je 4. svibnja 1939. u Sušaku Rijeka. U Školi za primijenjenu umjetnost u Zagrebu maturirao je 1960. godine na Odjelu za industrijsko oblikovanje u svojstvu kipara - dizajnera. Godine 1964. diplomirao je na Akademiji likovnih umjetnosti, na Odjelu kiparstva, u klasi profesora Vanje Radauša.
Redovni je član HDLU-a iz Rijeke, a od godine 1967. djeluje kao samostalni umjetnik.
Izradio je velik broj skulptura od kojih se neke nalaze u Hrvatskoj, Italiji, Austriji i Sloveniji. Izradio je čitav niz skulpturalnih portreta ličnost iz starije i novije povijesti Hrvatske. Dobitnik je tuzemnih i inozemnih priznanja (Nagrada Grada Rijeke za umjetnička ostvarenja u 2000.god.). U postavu je Gliptoteke HAZU u Zagrebu. Bilježi niz studijskih putovanja Nizozemska, Engleska, Italija, Njemačka, Poljska, Francuska- Pariz (gdje boravi u Cité internationale des arts Paris ).
Sudjelovao je na brojnim urbanističko arhitektonskim projektima i natječajima u riječkoj grupi Sila - Kamenar – Bralić, te nekoliko godina radio kao scenograf i kostimograf - Lutkarskog kazališta iz Rijeke. Izlagao je na više od stotinu skupnih izložbi u zemlji i inozemstvu te mnogim kiparskim simpozijima i kolonijama.

Skulptura Janka Polića Kamova, rad akademika Zvonimira Kamenara koja krasi Titov most kod Hotela Kontinental bit će, kao novi projekt suradnje između Rijeke i Barcelone, na jesen 2013. godine postavljena u vrtu bolnice Sant Pau u Barceloni.

Važnije samostalne izložbe
--------------------------

Izložba skulptura Mali salon, Rijeka 1972.; Studio galerije Karas, Zagreb 1977.god ; Rastavišče Arkade: Kamenar – Ivo Kalina, Ljubljana ; Izložba Zlatno doba - Mali salon, Rijeka 1983. ; Galerija Buref: Studio 2.. Pariz 1984. ; Galerija Juraj Klović, Rijeka: 5+1 Kamenar - Dugonjić – Mundžić - Knez, Opi Uoni 1986. ; Galerija slobodnog prostora, Moderna Galerija Rijeka 1995. ; Galerija grada Koprivnice: Hommage Donatelu 2000. ; Galerija suvremene umjetnosti ; Grad Grobnik ; Galerija Trsatska gradina 2004. ; Galerija Kortil, Rijeka 2005. ; Retrospektiva: Muzej hrvatskog turizma, Paviljon Juraj Šporer, Opatija, 2010. ; Gradska galerija Crikvenica 2010. ; Galerija Sv. Juraj , Malinska 2010. ; Labin, Galerija Alvona, 2010. ; Galerija Urlich, Zagreb 2011.

Važnije skupne izložbe
----------------------

Salon Mladih, 1967. Zagreb ; Bienale skulpture Varšava, Poljska 1968.; Bienale mladih Rijeka, 1969. ; Likovni susreti Subotica, 1970. ; Suvremena jug. umjetnost, Kairo 1969. ; Bienale Mladih Rijeka, 1971. ; Skenderija, Sarajevo 1979. ; Trienale hrvatske skulpture, Zagreb, 1985. 1988. 1991. 1996. ; I.i III. Trienale hrvatskog akvarela, Karlovac, Slavonski Brod, Zagreb ; 23./24./25. Zagrebački salon, 1988. 1989. 1990. ; 15. Međunarodna izložba crteža, 1999. - Moderna galerija suvremene umjetnosti Rijeka ; Međunarodna izložba crteža na papiru, Alpe Jadran, Kranj, 2003. ; Staklo u suvremenoj hrvatskoj skulpturi, Gliptoteka HAZU, 2004. ; Cosa Nostra, galerija Kortil, Rijeka, 2007./2008./2009./2010. ; Trienale hrvatskog medaljerstva i male plastike – memorijal Kerdića. 2004./2007./2010. Osijek ; Skulptura u kamenu, Gliptoteka HAZU, 2011.

Galerija radova
---------------

* Reljef Franje Glavinića. U čast 700. godišnjice dolaska Franjevaca na Trsat izrađuje portret u reljefu /bronci /Gvardijana trsatskog samostana Franje Glavinića i slikara Serafina Schöna,Reljef Franje Glavinića. U čast 700. godišnjice dolaska Franjevaca na Trsat izrađuje portret u reljefu /bronci /Gvardijana trsatskog samostana Franje Glavinića i slikara Serafina Schöna,
* Reljef Serafina SchönaReljef Serafina Schöna
* Godine 1997. izrađuje spomen skulpturu palim djelatnicima brodogradilišta 3. Maj u Domovinskom ratu 1991./95.Godine 1997. izrađuje spomen skulpturu palim djelatnicima brodogradilišta 3. Maj u Domovinskom ratu 1991./95.
* Godine 1998. izrađuje u sadri skulpturu književnika Janka Polić Kamova. Skulptura je po prvi put javno predstavljena ispred Kavane Kontinental gdje ju opaža dipl. ing. arh. Silađin koji ju godinu danas kasnije, ugrađuje u svoj projekt restauracije Strižićevog mosta. Grad Rijeka 2000. postavlja skulpturu J.Polić Kamova na Strižićevom mostu u Rijeci.Godine 1998. izrađuje u sadri skulpturu književnika Janka Polić Kamova. Skulptura je po prvi put javno predstavljena ispred Kavane Kontinental gdje ju opaža dipl. ing. arh. Silađin koji ju godinu danas kasnije, ugrađuje u svoj projekt restauracije Strižićevog mosta. Grad Rijeka 2000. postavlja skulpturu J.Polić Kamova na Strižićevom mostu u Rijeci.

Izvori
------

1. ↑  „Kamov putuje". Arhivirano iz originala na datum 2013-10-29. Pristupljeno 2014-07-26.

Vanjske poveznice
-----------------

|  |  |
| --- | --- |
|  | U Wikimedijinoj ostavi ima još materijala vezanih za: **Zvonimir Kamenar** |

* [*mrtav link*] Biografija Zvonimir Kamenar